קרוליין קוסי

קרוליין קוסי (נולדה ב-31 באוגוסט 1954<ref></ref>), המוכרת גם בשם טולה, היא דוגמנית בריטית שעלתה לתודעה הציבורית בשנת 1981 לאחר שכיכבה בסרט לעיניך בלבד מסדרת סרטי ג'יימס בונד, ולאחר מכן הוצאה בניגוד לרצונה מהארון ככטרנסג'נדרית על ידי הצהובון הבריטי ניוז אוף דה וורלד. בשנת 1991 הפכה לאישה הטרנסית הראשונה שהצטלמה למגזין לפלייבוי.<ref></ref> קוסי התפרסמה גם בשל שתי האוטוביוגרפיות שפרסמה ומאבקה על זכותה להינשא כחוק ולהיות מוכרת כאישה.

== ביוגרפיה ==
קוסי נולדה בברוק שבמחוז נורפוק. במהלך גיל ההתבגרות, היו לקוסי מאפיינים נשיים מובהקים שאובחנו כחלק מתסמונת XXXY.<ref></ref> באוטוביוגרפיה שלה "Cossey My Story", היא מתארת ילדות אומללה, שבה סבלה מבלבול ומבריונות מצד בני גילה בשל נשיותה.<ref name="mystory"></ref> האדם הקרוב ביותר אליה בילדותה הייתה אחותה, פאם, והשתיים היו מתחפשות עם הבגדים של אמן.<ref name="Playboy"></ref> קוסי עזבה את מערכת החינוך בגיל 15 ומצאה עבודה בחנות בגדים וכשוליה באטליז. בגיל 16 עברה ללונדון ועבדה בעבודות שונות בשכר נמוך.<ref name="mystory" />

קוסי החלה את תהליך ההתאמה המגדרית שלה בזמן שעבדה כסדרנית בווסט אנד של לונדון. עוד לפני שמלאו לה 17, החלה בטיפול הורמונלי, ועבדה במשרה מלאה כאישה במועדון הופעות.<ref name="mystory" /> לאחר שעברה ניתוח הגדלת חזה, עברה קוסי לפריז ולאחר מכן לרומא, ועבדה כרקדנית וכחשפנית כדי לחסוך כסף ניתוח להתאמה מגדרית. לאחר שנים של טיפול הורמונלי ונפשי, ולאחר ששינתה את שמה חוקית, קוסי עברה את הניתוח האחרון שלה ב-31 בדצמבר 1974 בבית החולים צ'רינג קרוס, לונדון.<ref name="Playboy" />

== קריירת הדוגמנות והוצאתה מהארון ==
קוסי החלה לנהל חיי חברה פעילים כאישה, והסתירה את עברה.<ref name="mystory" /> כשנשאלה על דייטים שהיו לה, ענתה קוסי, "אני חוששת שהתפרעתי קצת".<ref name="Playboy" /> היא סיפרה לצהובונים שהיה לה רומן עם מגיש הטלוויזיה דס לינאם, ולמרות שהוא עצמו טען כי אינו זוכר מערכת יחסים זאת, הוא מאשר באוטוביוגרפיה שלו שהם קיימו מפגשי דייטינג זה עם זו.<ref name="Observer"></ref> קוסי עבדה כדוגמנית תחת שם הבמה "טולה" וכיכבה במגזינים מובילים, ביניהם המהדורה האוסטרלית של ווג והארפר'ס בזאר, ותצלומים חושפניים שלה התפרסמו בצהובון הבריטי סאן ובפלייבוי.<ref></ref>

ב-1978 נבחרה טולה להשתתף בשעשועון טלוויזיה בשם "3-2-1". לאחר ההופעה, יצר עמה קשר עיתונאי שחשף את עובדת היותה טרנסג'נדרית ותכנן לכתוב על כך. קוסי ויתרה על ההשתתפות בתוכנית, ושכנעה את המפיקים לשחרר אותה מהחוזה שלה. לאחר תקרית זו, הקפידה לשמור על פרופיל נמוך ולקחה רק תפקידים קטנים יותר מחשש להסתכן בחשיפה לא רצויה של עברה.<ref name="mystory" />

ב-1981 לוהקה טולה כניצבת בסרט ג'יימס בונד "לעיניך בלבד". זמן קצר לאחר יציאת הסרט, פרסם הצהובון News of the World בכותרתו הראשית כי "נערת ג'יימס בונד הייתה ילד", ובכך הוציא אותה מהארון בניגוד לרצונה. לימים סיפרה טולה כי הייתה נסערת עד ששקלה להתאבד, אך בכל זאת המשיכה בקריירת הדוגמנות שלה.<ref name="mystory" /> בתגובה לפרסום, הוציאה טולה את האוטוביוגרפיה הראשונה שלה בשם "I Am a Woman".

== חיים אישיים ==
טולה התארסה לרוזן גלאוקו לסיניו, מנהל פרסום איטלקי, שהיה הגבר הראשון שיצא איתה שידע על עברה, ואף עודד אותה לעתור כנגד החוק הבריטי הנוגע לטרנסג'נדרים. האירוסים בוטלו, אך המאבק המשפטי שלה נמשך שבע שנים, ולבסוף הגיע לבית הדין האירופי לזכויות אדם.<ref name="Playboy" /><ref name="Brandman"></ref>

לאחר הפרידה מלסיניו, הייתה טולה במערכת יחסים עם איש העסקים היהודי אליאס פתאל, שלא היה מודע לעברה עד ליום ולנטיין בשנת 1988, לאחר שהציע לה נישואין וזו בתגובה יצאה בפניו מהארון כטרנסג'נדרית. מיד לאחר מכן, פתאל שאל בנוסף האם תהיה מוכנה להתגייר למענו, וטולה נענתה לשתי ההצעות.<ref name="Playboy" /> השניים נישאו ב-21 במאי 1989, שבועות לאחר שבית הדין האירופי לזכויות אדם החליט להכיר בטולה באופן חוקי כאישה. ממשלת בריטניה ערערה על פסיקת בית הדין, וב-27 בספטמבר 1990 ביטל בית המשפט האירופי את החלטתו בעקבות הערעור. פסיקה זו נותרה על כנה עד שעבר "חוק ההכרה במגדר" בבריטניה בשנת 2004.

ב-1991 הוציאה טולה את האוטוביוגרפיה השנייה שלה "My Story" ובה תיארה את תהליך ההתאמה המגדרית שלה ואת המאבק המשפטי הכושל מול בית המשפט האירופי.

ב-1992, לאחר שנפרדה מפתאל, נישאה טולה לבן זוגה הקנדי דייוויד פינץ'.<ref name="McCann"></ref> לאחר נישואיהם דיברה באופן פומבי על כמיהתה להפוך לאֵם. בראיון שהעניקה לאתר דיילי מירור בשנת 2016, סיפרה טולה שהשניים ניסו להביא ילדים לעולם בפונדקאות בסיוען של אחותה ושל חברה קרובה (כיוון שטולה עצמה, בשל היותה טרנסג'נדרית, אינה יכולה ללדת), אך הדבר לא צלח, מה שגרם לה לצער רב.<ref>[https://www.mirror.co.uk/3am/celebrity-news/transgender-bond-girl-caroline-cossey-9292969 הראיון עם טולה באתר דיילי מירור]</ref>

== לקריאה נוספת ==
* 
* 

== קישורים חיצוניים ==

* 
* [http://www.snopes.com/movies/films/bondgirl.asp For Your Eyes Only] Snopes.com, 11 August 2007

== הערות שוליים ==

קטגוריה:טרנסג'נדריות
קטגוריה:דוגמניות אנגליות
קטגוריה:דוגמניות יהודיות
קטגוריה:טרנסג'נדריות בריטיות
קטגוריה:גרות
קטגוריה:גרים
קטגוריה:יהודים אנגלים
קטגוריה:טרנסג'נדר בקולנוע
קטגוריה:בריטיות שנולדו ב-1954
קטגוריה:בריטים שנולדו ב-1954